*د میدان وردګ ولایت په مرکز میدان ښار کې د افغانی سرې میاشتې ټولنې لخوا په (۵۱۳) بېوزله او اړمنو کورنیو غوښه ووېشل شوه!* نن ورځ جمعه د روان ۱۴۴۵ سپوږمیز کال د جمادی الاول میاشتې ۱۸ مه نېټه، د افغانی سرې میاشتې ټولنې اړوند مرکزی سویل لویدیځ زون سره په همغږۍ، د میدان وردګ ولایتی څانګې رئیس ښاغلی! مولوی عبدالقدوس "عمر" په هدایت، د څانګې (BDRT) ټیم غړو لخوا، د یاد ولایت په مرکز میدان ښار کې د سعودی عربستان هېواد لخوا د غوښې شوې مرسته په (۵۱۳) اړمنو او بېوزله کورنیو ووېشل شوه. د یادونې وړ ده، چې هرې کورنۍ ته (۱۰)کیلو ګرامه غوښه ورکړل شوه، چې په مجموع کې (۵۱۳۰) کیلو ګرامه کېږی.